钦定古今图书集成/理学汇编/字学典/第129卷 > 《草书歌赐程南云》〈有序〉明·宣宗
## 钦定古今图书集成/理学汇编/字学典/第129卷 > 《草书歌赐程南云》〈有序〉明·宣宗

朕几务之馀，游心载籍，及遍观古人翰墨，有契于怀，尝赋《草书歌》以寓意焉。以尔日侍之劳，书以赐之。

“草书所自何所授，初变楷法为章奏。当时作者最得
名，崔瑗杜度张伯英。三人真迹已罕见，后来继之有
羲献。”笔端变化妙入神，逸态雄姿看劲健。风惊电掣
浮云飞，蛟龙奋跃猛虎驰。汉晋草法千载师，张颠藏
真亦绝奇。一代精艺才数辈，遗墨千人万人爱。固知
顿挫出腕力，亦用飞动生神采。古来篆籀今已讹，何
况隶草讹愈多。吾书岂必论工致，《诚悬》有言当默识。